# בית סוהר מעשיהו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית סוהר מעשיהו - מתקן כליאה לאסירים המוגדר כ"מחנה חצי פתוח" ומיועד לאסירים במאסר ראשון או כאלה שאינם בעלי עבר פלילי עשיר.

מעשיהו נמצא במיתחם גוש מרכז של שרות בתי הסוהר השוכן בין הערים רמלה ולוד. הוא מוקף בחומה נמוכה ובלתי מאיימת ובכמה מאות מטרים של גדר ללא חומה. למבקר מבחוץ הוא נראה כמחנה צבאי קטן עם ביתנים מארכים, שדרות אקליפטסים וערוגות פרחים מטופחות. תנאי הכליאה בו נחשבים מהנוחים שיש לאסיר במדינת ישראל – הכלואים במקום נקראים דיירים, רוב שעות היממה הם שוהים מחוץ לתאם, נהנים מפעילות חברתית ותרבותית, יוצאים לחופשות מסודרות, וזוכים לביקורי משפחות באופן סדיר וללא מחיצות.

מטרת הכליאה במעשיהו היא שיקומית, ושרות בתי הסוהר מעביר אליו, מבתי סוהר סגורים, אסירים שריצו חלק מתקופת מאסרם ונמצאו נקיים מסמים, ובעלי מוכנות לעמוד בדרישות המקום. השהות במעשיהו מצמצמת את החיכוך בין האסיר המשתקם לבין עבריינים שבחרו בדרך הפשיעה, ומסייעת לו לתכנן את עתידו לקראת השיחרור.

בשנים האחרונות נפתחו בשטח המחנה אגפים מיוחדים לכליאת עובדים זרים לפני גירושם, לזקנים וחולים, לשיקום עברייני מין שאינם מסוכנים, וכן לכאלה המוגדרים "אידיאולוגיים", כמו העצורים מאירועי תוכנית ההתנתקות.

עברייני צווארון לבן מפורסמים שנדונו למאסר, נשלחו לרצות את עונשם במעשיהו, והביאו את המקום לתודעה הישראלית. הידוע מכולם הוא אריה דרעי שהגיע לרצות את עונשו בחודש ספטמבר 2000, מלווה בקהל אוהדים עצום. בתקופת מאסרו הוקם בשטח הסמוך למחנה מאהל של מעריצים, שהתפרק רק ביום שחרורו.

## [עריכה] קישורים מיוחדים

- מעשיהו באתר שרות בתי הסוהר

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%A1%D7%95%D7%94%D7%A8_%D7%9E%D7%A2%D7%A9%D7%99%D7%94%D7%95.html

קטגוריות: ויקיפדיה: ערכים הזקוקים לתמונה | בתי סוהר בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש